Õppursõdurite monument Tallinnas

pisi|Reaali Poiss. Ferdi Sannamehe teose koopia
Õppursõdurite monument Tallinnas (ka Reaali Poiss, ka Vabadussõjas langenud Tallinna õpetajate ja õpilaste mälestussammas) on Vabadussõjas langenud Tallinna õpetajatele ja õpilastele pühendatud mälestusmärk. Kultuurimälestis nr 1075.

Algne monument avati 13. novembril 1927 ja selle lasid 1948. aastal hävitada Nõukogude okupatsioonivõimud.

1993. aastal taastasid skulptor Vambola Mets ja arhitekt Rein Heiduk monumendi algsete kavandite järgi.

 Kirjeldus ja ajalugu 
Mälestusmärk asub Tallinna Reaalkooli ees ja selle algupärandi autorid olid skulptor Ferdi Sannamees ja arhitekt Anton Soans. Esialgne kavand nägi ette keskse kuju kõrvale veel kaht kuju, mis kujutanuks kaht surmavalt haavatud sõdurpoissi.Üks poolelijäänud kunstiteos Uus Eesti, 12. detsember 1938, nr 340, lk 4. Monumendi alus pidi suurenema selle võrra, et oleks jätkunud ruumi Vabadussõjas langenud õpetajate ja õpilaste nimede raiumiseks graniiti.Monumentide kolmik realgümnaasiumi juure Päevaleht, 24. detsember 1934, nr 354, lk 7. Kolmest kujust valmis vaid keskmine. Kuju modell oli Nikolai Matvejev, viimistlemisel Harry NeumanskraftTallinna monumentide algkujud Rahvaleht, 14. juuni 1932, nr 69, lk 4..

Nõukogude okupatsioonivõimude käsul kõrvaldati sammas 23. septembril 1940. Pärast selle uuesti püstitamist 28. augustil 1941 hävitati see jälle 29. märtsil 1948. Mälestusmärk avati uuesti 23. veebruaril 1993.

Vaata ka
Eesti Vabadussõja mälestusmärkide loend
Anton Õunapuu

Viited

Kirjandus
Üks poolelijäänud kunstiteos. Uus Eesti, 12. detsember 1938, nr 340, lk 4.

Välislingid

Artikkel ja video Reaali Poisi 80. sünnipäevast

Kategooria:Eesti Vabadussõja mälestusmärgid
Kategooria:Tallinna mälestusmärgid
Kategooria:Tallinna Reaalkool
Kategooria:Tallinna kultuurimälestised